stanford-oval/wikipedia huggingface dataset:
התנזלות קרקע
תופעות התנזלות > התנזלות בעת רעידת אדמה

התנזלות כתוצאה מרעידות אדמה היא אחד מגורמי הסיכון הבולטים ביותר באזורים עירוניים. התנודות מגבירות את לחץ המים בחלל בין הגרגרים ומחלישות את עמידותה של הקרקע מפני מאמצי גזירה. שרידי התנזלות מתקופות גאולוגיות קדומות עשויים לשפוך אור על מהלכן של רעידות אדמה פרהיסטוריות. כמו כן נערך ניתוח של טקסטים מקראיים ואחרים לניתוח תופעות המתוארות בסיפורים מיתיים עתיקים כמו המבול של נח וגילגמש, והשוואתם לאירועים עכשוויים כמו רעידות האדמה בהעתק ניו מדריד.
תופעות התנזלות > חול טובעני

חול טובעני נוצר כאשר מים מרווים קרקע לא מלוכדת בצפיפות נמוכה שחלות בה תנודות. כאשר למים אין מקום להתנקז אליו, נוצר חול טובעני שאינו יכול לשאת משקל מעליו. תופעה זו עשויה להיווצר על ידי רעידת אדמה או בעקבות עליית מים ממאגר תת-קרקעי הגורמת לציפה של גרגרי החול. ניתן למצוא חולות טובעניים בחופי נהרות וימים, ועומקם לרוב אינו עולה על מטר אחד.
תופעות התנזלות > חרסית רוויה

חרסית רוויה היא סוג רגיש במיוחד של חרסית הנוטה לעבור ממצב מוצק לנוזלי כאשר היא מופרעת, וכאשר אינה מופרעת היא נראית כג'ל. כאשר גוש של חרסית עובר זעזוע, הוא הופך לחומר מבעבע. הסיבה לכך היא, שעל אף היותה מוצקה היא מכילה כמות רבה מאוד של מים – כ-80%. לאחר רגיעה החרסית שבה למצב מוצק על אף תכולת המים שבה, מאחר שמתח הפנים של המים יוצר אחיזה טובה של הגרגרים הרטובים. חרסית רוויה נמצאת בצפון כדור הארץ: ברוסיה, קנדה, אלסקה, נורווגיה, שוודיה ופינלנד – אזורים שהיו מכוסים בקרחונים בתקופת הפליסטוקן בעת השקעתה. חרסית רוויה היא הסיבה העיקרית למפולות קשות באזורים אלה, ובקנדה לבדה נקשרה ליותר מ-250 מפולות, חלק מהן קדומות וכפי הנראה נגרמו בשל רעידות אדמה.
תופעות התנזלות > זרמי עכירות

זרמי עכירות הם משקעים רוויים הנעים על פני מדרון היבשה באוקיינוס כזרם של בוץ. הזרמים נוצרים ממשקעים בלתי יציבים ובלתי מגובשים, ובהיותם מוסעים בזרמי העכירות הם מוגנים למדי מבליה כימית ומשחיקה. בעת רעידת אדמה הם גולשים בבת-אחת מכוח הכבידה, חורצים תעלות וקניונים בקרקעית האוקיינוס ומורבדים בסופו של דבר על מדף היבשת כמניפות סחף תת-ימיות או שוקעים למישורי המצולות. המשקעים שהם יוצרים נקראים "טורי עכירות" או "טורים טורבידיטים" (turbidite sequences). מפולת של זרמי עכירות התרחשה בשנת 1929 בעת רעידת אדמה במדף היבשתי של ניופאונדלנד. גלישת הקרקע הייתה מהירה – כ-100 קמ"ש, והקרקע נסחפה למרחק של כ-600 ק"מ, כשהיא קורעת בדרכה את כבל הטלפון הטרנס-אטלנטי ב-28 מקומות.
נזקי התנזלות

התנזלות קרקע עלולה לגרום נזק רב למבנים. הקרקע הרוויה אינה תומכת עוד במבנים מאחר שאיבדה את כושרה לשאת עומס. המבנים המוצבים עליה עשויים לנטות על צדם או לשקוע. כמו כן, מתקנים תת-קרקעיים, כמו למשל צינורות שמשקלם הסגולי נמוך, עשויים להתנתק מהמבנים ולצוף אל פני השטח. בחופים עשוי להיווצר נזק כבד למבנים בנמלים, וגשרים המתוחים על-פני נהרות עשויים להתמוטט. התנזלות קרקע הייתה הסיבה העיקרית לנזקים ברעידת האדמה של לומה פרייטה בקליפורניה בשנת 1989.
אירועי התנזלות בישראל ושכנותיה

מספר אירועי התנזלות שהתרחשו בישראל ובסביבתה תועדו או התגלו בבדיקות מאוחרות. בעת רעידת האדמה שפקדה את סוריה בשנת 749 פרצה קרקע חולית מסדק ארוך בקרקע. בשנת 1068 התרחשה רעידת אדמה בעקבה, שבעקבותיה חלה התנזלות שפגעה במבנים. גם ברעידת אדמה בעוצמה של 6.2 בסולם ריכטר שאירעה בצפון ים המלח בשנת 1927 פרצו זרמי חול, וצילום של זרם מתוך סדק באזור יריחו מוצג במלון אמריקן קולוני בירושלים. התנזלויות נוספות התרחשו ברעידת אדמה בעוצמה 5.9 בקהיר בשנת 1992, בנואיבה בשנת 1995 ובצפון ים המלח בשנת 2004. אירועי התנזלות קדומים יותר ניכרים במעוותים הניכרים בתצורת הלשון ובתצורת צאלים.
התנזלות קרקע, שנבעה לא מרעידת אדמה אלא כתוצאה מחפירה בבסיס המדרון, אירעה ב-1972, עם חפירת תוואי לכביש מכורסי שבמזרח הכנרת אל בני יהודה שבדרום הגולן. במעלה המדרון מצויים כמה מעיינות קטנים, שככל הנראה גרמו לרוויית הקרקע. בעקבות החפירה החלה גלישת קרקע בקצב של כ-5-6 מטרים ליום, שקברה אחד מהטרקטורים. הכביש במקום זה מפותל, מאחר שנסלל על שפך החפירה שנגרף אל המורד.
ראו גם

התנזלות חומר גרגירי בהובלה בים
הערות שוליים

↑  בכרך, נור ועגנון, 2001
↑  רעידות אדמה והתנזלות קרקע בסיפורי שיטפון במזרח התיכון הקדום
↑  חרסית רוויה ומפולות קרקע
↑  מתוך דו"ח של המכון הגאולוגי
| --- | --- |
בקרת זהויות :  NLI: 987007553397505171  GND: 4203941-1  LCCN: sh85124352  NDL: 00576711 
גרגרי חול
נזקים מהתנזלות קרקע
וינסנט קורדה

| --- | --- |
אין תמונה חופשית
 לידה:  22 ביוני 1897 טורקווה, האימפריה האוסטרו-הונגרית 
 פטירה:  4 בינואר 1979 (בגיל 81) לונדון, הממלכה המאוחדת 
 פרסים והוקרה:  פרס אוסקר לארט דיירקטור הטוב ביותר, צבע (1939) 
 צאצאים:  Michael Korda 
 
וינסנט קורדה (במקור וינצה קלנר, בהונגרית: Korda Vincent; טורקווה, 22 ביולי 1897 – לונדון, 4 בינואר 1979) היה מעצב תפאורה יהודי-הונגרי, צייר. אחיהם של הבמאים אלכסנדר קורדה וזולטאן קורדה. אשתו הייתה השחקנית גרטרוד מסגרוב.
קורות חיים

וינסנט קורדה נולד במשפחה יהודית כבנם השלישי של הנריק קלנר, פקיד נושא משרה כמנהל אחוזה ושל ארנסטינה וייס. אֶחיו היו שאנדור (אלכסנדר) קורדה הבכור וזולטאן קורדה. זולטאן למד בבית ספר מקצועי ואחר כך באוניברסיטה ההונגרית לאמנויות יפות. הוא טיפח את שאיפותיו הציוריות. כסטודנט של בלה איוואני-גרינוולד הוא הציג כישרון רציני בקרית האמנים בעיר קצ'קמט וניבאו לו עתיד אומנותי גדול. הוא התגורר בווינה, באיטליה (פירנצה), בקרית האמנים בבאיה מארה ובפריז. אחת מעבודותיו המפורסמות ביותר הוא דיוקנו של המשורר ההונגרי הגדול, אטילה יוז'ף.
מאוחר יותר, בעקבות המסורת המשפחתית, גם הוא התחייב לקולנוע. בהזמנת אחיו, אלכסנדר קורדה, שכבר היה אז סמכות קולנועית רצינית, אלכסנדר קורדה עבר לבריטניה כמעצב תפאורה. כ"חימום" הוא היה עוזרו של אלפרד יונג (היה מעצב הפקות יליד גרמניה שבילה חלק גדול מהקריירה שלו בעבודה בתעשיית הקולנוע הבריטית), ואחר כך הפך לעצמאי. בשנת 1939, לאחר שהוכיח שוב ושוב את כוח הדמיון החזותי שלו ואת מקוריות הרעיונות החזותיים שלו, שלא לדבר על הידע הטכני הווירטואוזי והתחכום הידוע שלו, הופקד על תפקיד המנהל האמנותי ב-London Film. בין השנים 1946 עד 1959 עבד עבור British Lion Films.
הוויזואליות התוססת שלו ייצגה כמה ז'אנרים וסגנונות. הוא הצליח ליצור אווירה על בד של תקופות שחלפו באותה מידת אותנטיות כמו אקזוטיות מודרנית והן אווירת הרפתקאות, אווירה של דרמות חברתיות וקומדיות. רבים מנופיו התעוררו לחיים בציור.
סרטיו

מריוס (1931)
חייו הפרטיים של הנרי השמיני (1933)
קתרינה הגדולה, הצארינה (1934)
הפימפרנל האדום (1934)
רפאים למכירה (1935)
מה יקרה מחר? (1936)
גברים הם לא אלים (1936)
רמברנדט (1936)
ילד הפיל (1937)
אזעקה בהודו (1938)
ארבע נוצות (1938)
הגנב מבגדאד (1940)
ליידי המילטון (1941)
להיות או לא להיות (1942)
ספר הג'ונגל (1942)
הבעל האידיאלי (1948)
האליל שהופל (1938)
האדם השלישי (1949)
הקדוש והענבר (1952)
הים הכחול העמוק (1955)
היום הארוך ביותר (1962)
הרולס רויס הצהובה (1965)
עבודותיו

לימודי עירום נשים (1921)
שני עירומים (1923)
פינת סטודיו עם כיסא קש (1925)
טבע דומם עם כדים (1926)
גבר מעשן (1930)
פרסים

פרס אוסקר לעיצוב ההפקה הטוב ביותר (1941) הגנב מבגדאד
הערות שוליים

↑  "Születési bejegyzése a túrkevei polgári születési akv. 293/1897. folyószáma alatt".
| --- | --- |
בקרת זהויות :  NLI: 987011288764005171  BIBSYS: 90121921  BNE: XX4609666  GND: 132471566  ISNI: 0000 0001 1576 8539  LCCN: no90018171  NTA: 072761822  SNAC: w6rw5w25  VIAF: 86497741   WorldCat (עם VIAF): 86497741
ז'אבנו

ז'אבנו (בפולנית: Żabno; ידועה גם כדז'בנה) היא עיירה במחוז טרנוב שבפרובינציית פולין קטן בפולין, בה התקיימה עד השואה קהילה יהודית.
תולדות היישוב

ז'אבנו נזכרת לראשונה במאה ה-12, ובשנת 1385 הוענקו לה זכויות עיר. בשנת 1501 נשרפה העיירה בידי הטטרים, ובמחצית המאה ה-17 הוחרבה בידי גייסות האימפריה השוודית.
בחלוקת פולין בשנת 1773 נכללה העיירה בשטח אוסטריה, ולאחר מלחמת העולם הראשונה נכללה בתחומי הרפובליקה הפולנית השנייה.
יהודי ז'אבנו

יהודים ישבו בז'אבנו מסוף המאה ה-16, וקהילה מאורגנת התקיימה במקום מסוף המאה ה-17. במהלך מלחמת העולם הראשונה נגרם נזק רב לבתי העיירה, ובשנת 1918 פרעו פולנים מקומיים ביהודי המקום.
בין מלחמות העולם נמנו בעיירה כ-350 יהודים, כשליש מתושביה, והתקיימה בה פעילות ציונית. עם כיבוש העיירה בידי הגרמנים בספטמבר 1939, הוטלו על יהודיה גזירות שונות, לרבות עבודות כפייה, והגיעו למקום פליטים יהודים.
במאי 1942 רוכזו כ-600 יהודי העיירה בגטו שהוקם בה, אליו הובאו עוד כמאה יהודים מכפרי הסביבה. באמצע ספטמבר 1942 גורשו כל יהודי הגטו למחנה ההשמדה בלז'ץ. כ-40 חברי היודנרט בעיירה ובני משפחותיהם שהושארו בגטו לאחר האקציה, נמלטו ממנו, והגרמנים ערכו אחריהם מצוד.
שרידי בית העלמין היהודי בז'אבנו
הר אגברט (אנטארקטיקה)

ערך זה עוסק בהר ברכס דאגלס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  אגברט, מלך וסקס 
 גובה:  2,895 מ' 
 מיקום:  אזור הברית האנטארקטית,
 רכס הרים:  רכס דאגלס 
 קואורדינטות:  69°57′00″S 69°37′00″W﻿ / ﻿69.95°S 69.6167°W﻿ / -69.95; -69.6167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר אגברט(למפת חצי האי האנטארקטי רגילה) בסיס חנרל ברנרדו אוהיגינס ריקלמההר אגברט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אגברט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אגברט
 
הר אגברט (באנגלית: Mount Egbert) הוא הר מכוסה קרח ברכס דאגלס באי אלכסנדר, שבאנטארקטיקה.
ההר ממוקם 15 קילומטרים דרומית - דרומית-מזרחית מהר סטיבנסון.
גובהו של ההר 2,895 מטרים מעל פני הים. הר אגברט הוא ההר השני בגובהו באי אלכסנדר (הר סטיבנסון הוא הגבוה ביותר).
היסטוריה > גילוי ההר

ההר נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו, אולם המשלחת באותה עת חשבה כי רכס דאגלס כולו (כמו גם הר זה) אינם מצויים באי אלכסנדר (אלא בחצי האי האנטארקטי).
חלק זה של רכס דאנגלס נסקר על ידי המשלחת הבריטית אל ארץ גרהאם בשנת 1936, בפיקודו של ג'ון ריימיל.
הרכס נסקר ומופה בשנית על ידי סקר שטחי חסות איי פוקלנד בשנת 1948.
הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון בין השנים 1947–1948, ועל ידי סקר שטחי חסות איי פוקלנד בשנת 1960.
היסטוריה > מקור השם

שמו של ההר ניתן לו על ידי אנשי המשלחת הבריטית אל ארץ גרהאם.
ההר נקרא על שמו של אגברט, מלך אנגליה במאה התשיעית, וזאת בדומה לאתרים רבים אחרים ברכס דאגלס הנקראים על שמם של מלכים סקסוניים.
לקריאה נוספת

• Defense Mapping Agency  1992, , P 377
ראו גם

הר אתלוולף
הר אתלרד
הר אתלסטאן
הר אדרד
רכס אתלברט
הר אלפרד
הערות שוליים

1 2 3 4 5 6 7 8 9 10  מידע גאוגרפי והיסטורי
↑  מידע גאוגרפי
↑  מידע גאוגרפי על הר סטיבנסון
↑  ההיסטוריה של שמות אתרים באזור
הרלד פריטש

| --- | --- |

 לידה:  10 בפברואר 1943 צוויקאו, גרמניה הנאצית 
 פטירה:  16 באוגוסט 2022 (בגיל 79) מינכן, הרפובליקה הפדרלית של גרמניה 
 ענף מדעי:  פיזיקה 
 מקום לימודים:  אוניברסיטת מינכן  אוניברסיטת לייפציג  האוניברסיטה הטכנית של מינכן 
 מנחה לדוקטורט:  Heinrich Mitter 
 מוסדות:  אוניברסיטת מינכן  אוניברסיטת ברן  אוניברסיטת וופרטל 
 תלמידי דוקטורט:  Dieter Lüst, Marcus Hutter 
 פרסים והוקרה:  מדליית דיראק (2008) 
 
הרלד פְרִיטְש (בגרמנית: Harald Fritzsch; 10 בפברואר 1943 - 16 באוגוסט 2022) היה פיזיקאי תאורטי גרמני, ממפתחי תאוריית הכרומודינמיקה הקוונטית. פרופסור באוניברסיטת מינכן.
חייו

פריטש יליד צוויקאו השתחרר בשנת 1963 מהצבא, שם שירת כמפעיל רדיו בחיל האוויר, והחל ללמוד פיזיקה ומתמטיקה באוניברסיטת לייפציג. ביולי 1968 ברח מגרמניה המזרחית עם חברו שטפן ולצק על גבי קיאק בים השחור לטורקיה. הוא המשיך את לימודיו בגרמניה המערבית באוניברסיטת מינכן, שם עבד עם ורנר הייזנברג. פריטש קיבל תואר דוקטור בפיזיקה תאורטית מהאוניברסיטה הטכנית של מינכן בשנת 1971. בשנים 1971-1970 שימש כחוקר במאיץ באוניברסיטת סטנפורד ובשנים 1972-1971 היה חוקר ב-CERN. בשנים 1976-1972 היה חוקר במכון הטכנולוגי של קליפורניה. בשנים 1969-1967 חזר כחוקר ב-CERN.
בשנת 1973 פיתח יחד עם הפיזיקאים מארי גל-מאן והיינריך לויטוויילר את הרעיון של מטעני צבע כמקור לשדה החזק, ובכך הניחו את היסודות לכרומודינמיקה הקוונטית.
בשנת 1990 יצא ספרו "הבריחה מלייפציג" על אודות המדענים המזרח-גרמנים.
זאורורניתולסט

| זאורורניתולסט |
| --- | --- |
  שלד של זאורורניתולסט והשוואה לאדם
תקופה
קרטיקון עליון 77–69 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: זאורורניתולסט
מינים
 Saurornitholestes langstoni  Saurornitholestes sullivani
שם מדעי
 Saurornitholestes ‏סואס, 1978

זאורורניתולסט (שם מדעי: Saurornitholestes; מילולית: "לטאת-עוף שודדת") הוא סוג של דינוזאור טורף ממשפחת הדרומאוזאוריים אשר חי לפני כ-69–77 מיליון שנה בתור הקרטיקון. בסוג זה נמצאו 2 מינים: Saurornitholestes langstoni, אשר התגלה ב-1978 ו-Saurornitholestes sullivani אשר התגלה ב-2015.
דינוזאור זה דמה במראהו לולוצירפטור או לדיינוניכוס וייתכן שהיה מכוסה בנוצות על גופו. הוא היה טורף דר-רגלי בעל טפרים דמויי-סכינים שנשלפו מרגליו. מראהו הזכיר מעט עוף ומכאן שמו. הוא הגיע לאורך 0.6 מטר, לאורך 1.8 מטר ולמשקל 10 ק"ג, קטן ביחס לקרוביו. בעבר סברו שהוא היה שייך למשפחת הטרודוניים, הקרובה לרפטורים. כיום הוא משויך לתת-משפחה Saurornitholestinae לצד האטרוסירפטור והבמבירפטור (Bambiraptor).
זה היה דינוזאור צייד שחי בלהקות והתבסס על חוש הריח כדי למצוא את טרפו. המאובנים שלו נמצאו ברחבי אמריקה הצפונית מאלברטה עד ניו מקסיקו. חלק ממאובנים אלה השתמרו בצורה שלמה כמעט לגמרי.
הרבי מאן

| --- | --- |

 לידה:  16 באפריל 1930 ברוקלין, ארצות הברית 
 פטירה:  1 ביולי 2003 (בגיל 73) Pecos, ארצות הברית 
 שם לידה:  Herbert Jay Solomon 
 מוקד פעילות:  ארצות הברית 
 תקופת הפעילות:  מ-1953 
 מקום לימודים:  בית ספר ע"ש אברהם לינקולן, בית הספר מנהטן למוזיקה 
 סוגה:  ג'אז, דיסקו, מוזיקת עולם, ג'אז פיוזן, בוסה נובה, אסיד ג'אז 
 כלי נגינה:  קלרינט בס, חליל צד 
 חברת תקליטים:  אטלנטיק רקורדס 
 www.herbiemannmusic.com
 פרופיל ב-IMDb
 
הרברט ג'יי סולומון (באנגלית: Herbert Jay Solomon; ‏16 באפריל 1930 - 1 ביולי 2003) הידוע בשם הבמה הרבי מאן (Herbie Mann) היה חלילן ג'אז יהודי אמריקאי בולט בשנות ה-60 של המאה ה-20. עירב במוזיקת הג'אז שלו גם מוזיקה אתנית כולל מוזיקה לטינית ומזרח אירופית.
קריירה

מאן נולד להורים יהודים בברוקלין, ניו יורק, ובתיכון נכשל בשיעורי המוזיקה. הוא הופיע לראשונה בגיל 15. בשנות ה-50 עסק רבות במוזיקה ברזילאית, בסוף שנות ה-60 עבר לסגנונות הפאנק והנשמה ובאמצע שנות ה-70 הוציא להיטי דיסקו.
קריירה > מוזיקה עולמית

מאן היה חלוץ בחיבור הג'אז למוזיקה עולמית. הוא הוסיף יסודות של מוזיקה אפריקאית לאחר סיור ביבשת, צירף נגן קונגאס ללהקתו והקליט את האלבום "פלאוטיסטה", ובו ג'אז אפרו קובאני. ב-1961 סייר בברזיל ובחזרו לארצות הברית הקליט עם אומנים ברזילאים כמו אנטוניו קרלוס ג'ובים והגיטריסט באדן פאואל. תקליטים אלה תרמו רבות להפצת הבוסה נובה, ומאן חזר פעמים רבות להקליט נושאים ברזילאיים. הוא הקליט רגאיי בלונדון ב-1974, מוזיקה מזרח תיכונית (ב-1966 ו-1967 עם עוד ודרבוקה), וכמו כן מוזיקה מזרח אירופאית.
באמצע שנות ה-60 הוא צירף את צ'יק קוריאה הצעיר לנגן בלהקותיו, בטעם לטיני, ועבודתו עם אמן זה כונסה באוסף "כל המפגשים של הלהקה הלטינית". בסביבת שנת 1980 ניגן דואטים בניו יורק עם נגן הסארוד (כלי הודי) ואסאנט ראי.
קריירה > הקשר למוזיקת פופ

לאחר אלבום הלהיט שלו מ-1969 "Memphis Underground" הוא הוציא כמה אלבומים נוספים של ג'אז "רך" בשנות ה - 70, כך שהוא ספג ביקורת מאוהדי ג'אז טהור, אך התאפשר לו להיות פעיל בתקופה בה העניין בג'אז דעך. הוא ניגן עם הרבה מוזיקאי ג'אז ונשמה ידועים, ואיתם יצר קטעים שהעפילו למקומות גבוהים במצעדי הפזמונים. ב-1983 הקליט גרסה אינסטרומנטלית לשיר "נואיבה" של שלמה גרוניך.
קריירה > קריירה מאוחרת

מאן הקים חברת תקליטים.
בשנת 2003 הופיע בפעם האחרונה בפסטיבל הג'אז של ניו אורלינס. באותה השנה מת מאן ממחלת הסרטן. בסך הכל, הקליט כ-100 תקליטים.
וינסנט קרטיזר

| --- | --- |

קרטיזר
 לידה:  5 במאי 1979 (בן 45) מיניאפוליס, מינסוטה
 מדינה:  ארצות הברית ארצות הברית
 תקופת הפעילות:  מ-1993
 מקום לימודים:  Apple Valley High School  MacPhail Center for Music 
 בן או בת זוג:  אלקסיס בלדל (2014–2022) 
 צאצאים:  Jeffrey Kartheiser 
 מספר צאצאים:  1
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2009) 
 פרופיל ב-IMDb
 
וינסט פול קרטיזר (באנגלית: Vincent Paul Kartheiser; נולד ב-5 במאי 1979) הוא שחקן אמריקאי, אשר ידוע בשל תפקידו בתור קונור בסדרה "אנג'ל" ברשת The WB ובזכות הופעתו בתור פיט קמפבל בסדרה "מד מן" ברשת AMC.
ביוגרפיה

קרתייזר נולד במיניאפוליס, מינסוטה, בנם של ג'נט מארי (לבית גרוי), שניהלה משתלה, וג'יימס ראלף קרטיזר, בעל חנות לציוד בנייה. הוא הצעיר מבין שישה אחים, יש לו 4 אחיות, אנדראה, קולט, אליס ותרזה, ואח אחד, ניית'ן.
הוא ממוצא לוקסמבורגי, גרמני ובמידה מסוימת פולני, פיני ושוודי. קרטיזר למד בבית הספר התיכון אפל ואלי בעיר אפל ואלי במינסוטה, אך נשר בגיל 15 כי הוא "רצה להרוויח כסף".
קריירה

קרטיזר החל להתנסות במשחק על במה כאשר השתתף בתיאטרון האזורי "Children's Theatre Company" שם שיחק במחזות "בילבי", "Rebecca of Sunnybrook Farm", "העיירה שלנו" ו"500 הכובעים של ברתולומאו קאבינס".
ההופעה הראשונה של קרטיזר על המסך הייתה בשנת 1993 בסרט "לב אוהב" לצד מריסה טומיי וכריסטיאן סלייטר, ושלוש שנים לאחר מכן (1996) בסרט "אבודים באלסקה" שבו שיחק לצד ת'ורה ברץ' וצ'רלטון הסטון שבנו ביים את הסרט. השתתפות בסרט זה הובילה את קרטיזר להשתתף בסרט נוסף לצד פטריק סטיוארט. הסרט הבא שקרטיזר השתתף בו היה בסרטו של לארי קלארק "נולדו לרצח" ב-1998 בו שיחק נרקומן. עוד באותה שנה כיכב קרטיזר בסרט "החטא ועונשו בפרברים" לצד קירסטן דנסט.
בשנת 2002 הצטרף קרטיזר כדמות חוזרת בעונה השלישית של סדרת הערפדים "אנג'ל" בה שיחק את קונור, בנם של שני ערפדים; שנה לאחר מכן שב לגלם את דמות זו כדמות ראשית בעונה הרביעית וכדמות אורחת בעונה החמישית.
קרטייזר שיחק בתפקיד איש הפרסומות הצעיר והשאפתני פיט קמפבל בסדרת הטלוויזיה המצליחה "מד מן" (2007–2015). קרטיזר,  יחד עם שאר צוות התוכנית, זכה בפרס גילדת שחקני המסך על הופעה יוצאת דופן של אנסמבל בסדרת דרמה בשנים 2009 ו-2010.
חיים אישיים

קרטייזר יצא עם השחקנית רייצ'ל לי קוק במשך ארבעה חודשים בשנת 1998.
הוא החל לצאת עם השחקנית אלכסיס בלדל באמצע 2012. הוא ובלדל הודיעו על אירוסיהם במרץ 2013, והתחתנו בקליפורניה ביוני 2014. יש להם בן אחד, יליד 2015. בני הזוג מכרו את הפנטהאוז שלהם בברוקלין תמורת 1.32 מיליון דולר במאי 2016. בשנת 2022 הזוג התגרש.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | לב אוהב | ילד יתום |  |
| 1994 | Little Big League | ג'יימס |  |
| 1994 | Heaven Sent | אדי צ'נדלר |  |
| 1995 | מפתח הקסמים | גילון |  |
| 1996 | אבודים באלסקה | שון בארנס |  |
| 1997 | Masterminds | אוזי פקסטון |  |
| 1998 | נולדו לרצח | בובי |  |
| 1998 | כשהמין היפה שובת (אנ') | סנייק |  |
| 2000 | החטא ועונשו בפרברים | וינסנט |  |
| 2000 | Preston Tylk | דילון |  |
| 2000 | Ricky 6 | ריקי קוון |  |
| 2000 | בלוז לעיר המזל | קולונל |  |
| 2001 | The Unsaid | תומאס קאפי |  |
| 2004 | Dandelion | מייסון |  |
| 2006 | אלפא דוג | ריק ג'יימו |  |
| 2007 | Killing Zelda Sparks | קרייג בלאקשייר |  |
| 2010 | אלקטרה לוקס | ג'ימי |  |
| 2011 | רנגו | אייזיקיאל | דיבוב |
| 2011 | עולם הזמן | פיליפ וייס |  |
| 2014 | Beach Pillows | ניק |  |
| 2014 | Red Knot | פיטר האריסון |  |
| 2015 | Day Out of Days | טארק |  |
| 2016 | סוג של רצח | לורנס קורבי |  |
| 2017 | האישה השנואה ביותר באמריקה | ויליאם ג'יי. מארי |  |
| 2017 | My Friend Dahmer | ד"ר מת'יוס |  |
| 2018 | Most Likely to Murder | לוואל |  |
| 2019 | American Hangman | הנרי דייוויד קול |  |
| 2019 | Crypto | טד פטרסון |  |
| 2020 | מסכי עשן: המלכודת הדיגיטלית | בינה מלאכותית | דיבוב |
| 2022 | Ultrasound | גלן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | Sweet Justice | ניקולס | פרק: "Story of My Life" |
| 1999 | ER | ג'סי קינן | פרק: "Truth & Consequences" |
| 2002–2004 | אנג'ל | קונור | תפקיד ראשי (עונה 4) תפקיד חוזר (עונות 3&5); 28 פרקים |
| 2007–2015 | מד מן | פיט קמפבל | תפקיד ראשי (7 עונות); 87 פרקים |
| 2010 | American Experience | תומאס ניקרסון (אנ') | דיבוב; פרק: "Into the Deep: America, Whaling, & the World" |
| 2010 | Money | פילדינג גודני | מיני-סדרה |
| 2013 | Axe Cop | עטלף – חזיר יבלות | דיבוב; 2 פרקים |
| 2013–2015 | High School USA! | מארש מאריוואת'ר | דיבוב; 12 פרקים |
| 2015 | איימי שומר | חבר מושבעים | פרק: "12 Angry Men Inside Amy Schumer" |
| 2015 | קדושים וזרים | וויליאם בראדפורד (אנ') | מיני-סדרה |
| 2016 | קז'ואל | ג'ורדן אנדרסון | 7 פרקים |
| 2017 | גאון | ריימונד אי. גייסט | 2 פרקים |
| 2018 | הדרך | באק בארבו | 4 פרקים |
| 2018–2020 | הצוללת | סמואל גרינווד | 9 פרקים |
| 2019 | Proven Innocent | בודי קוויק | תפקיד ראשי; 13 פרקים |
| 2019 | The OA | פייר רסקין | 4 פרקים |
| 2019–2020 | חוק וסדר: מדור מיוחד | סטיב גץ | 2 פרקים |
| 2021 | טיטאנים | הדחליל / ד"ר ג'ונתן קריין | תפקיד ראשי (עונה 3); 11 פרקים |
הערות שוליים

↑  עומר דניאל, אחרי 8 שנות נישואין: כוכבת "בנות גילמור" מתגרשת, באתר ynet, 18 באוגוסט 2022
| --- | --- |
בקרת זהויות :  NLI: 987007456389005171  PLWABN: 9810560915005606  BNE: XX1020804  BnF: cb14056203s (data)  GND: 140207589  ISNI: 0000 0001 1459 1452  LCCN: nr99029380  NTA: 379239604  SUDOC: 059062819  VIAF: 166194057   WorldCat (עם VIAF): 166194057
הרכס העצבי

| --- | --- |

התפתחות הרכס העצבי
 שיוך:  מבנה עוברי, ישות אנטומית מסוימת 
 מזהים
 טרמינולוגיה אמבריולוגיקה:  E5.0.2.1.0.0.2 
 FMA:  86666 
 קוד MeSH:  A16.627 
 מזהה MeSH:  D009432 
 
הרֶכס העצבי (באנגלית: Neural crest), הוא שם שניתן לקבוצת תאים עובריים שמקורה מהאקטודרם. לאחר סגירת צינור העצבים בתהליך הנוירולציה (יצירת צינור העצבים), תאי הרכס העצבי האפיתליאלים ממוקמים זמנית בקצה העליון (הגבי) של צינור העצבים, אך לאחר מכן הופכים למזנמכימלים על ידי תהליך של EMT - Epithelial to mesenchimal transition ומתחילים לנדוד למקומות שונים בעובר, ולתת מוצא למגוון סוגי תאים ממוינים.
עקב חשיבותו הרבה, לעיתים מתייחסים לרכס העצבי כאל שכבת נבט רביעית. תאי הרכס העצבי מתפתחים לא רק לתאי עצב אלא למגוון תאים, ביניהם:
תאי עצב ותאי גלייה של מערכת העצבים האוטונומית, חלקי השלד הקדמיים של הפנים, גידים ושרירים חלקים, כונדרוציטים (בסחוס), אוסתיאוציטים (בעצמות), מלנוציטים (בעור), תאי כרופאמין ועוד.
ראו גם

PNET
הערות שוליים

↑  אך לא ברשתית העין
↑  תאים נוירו-אנדוקרינים בבלוטת יותרת הכליה
| --- | --- |
בקרת זהויות :  TE: E5.0.2.1.0.0.2 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הרלד בליכל

| --- | --- |
אין תמונה חופשית
 לידה:  19 בפברואר 1963 (בן 61) נירנברג, גרמניה המערבית 
 מוקד פעילות:  גרמניה 
 תקופת הפעילות:  מ-1980
 עיסוק:  תקליטן, מפיק מוזיקלי
 סוגה:  מוזיקת טראנס
 שפה מועדפת:  גרמנית 
 חברת תקליטים:  MFS 
 http://www.haraldbluechel.de/
 
הרלד בליכל (בגרמנית: Harald Blüchel) הוא דיג'יי ומפיק גרמני, הפועל תחת שם הבמה קוסמיק בייבי. בליכל נחשב לאחד מחלוצי המוזיקה האלקטרונית של שנות ה-90, וידוע כמי שלקח חלק בפרויקט הנודע אנרג'י 52 ו'Visions Of Shiva' יחד עם פול ואן דייק.
קורות חיים

הרלד בליכל נולד ב-19 בפברואר 1963 בנירנברג, גרמניה. בגיל 7 החל לנגן בפסנתר. בליכל אהב מוזיקה קלאסית והעריץ את בלה בארטוק ואיגור סטרווינסקי. בשנת 1976 נחשף לראשונה למוזיקה אלקטרונית וקיבל את ההזדמנות בפעם הראשונה לנגן על סינתיסייזר, והחל להאזין להרכבים כמו קרפטוורק מחלוצי המוזיקה האלקטרונית.
בשנת 1986 עבר למערב ברלין והחל ללמוד טכנאות קול במכון הטכנולוגי של ברלין. זמן קצר לאחר מכן הכיר את המפיק המוזיקלי, קיד פול. בשנת 1988 החל לראשונה לייצר מוזיקה אלקטרונית והאוס.
בשנת 1991 בליכל הופיע לראשונה בשם 'קוסמיק בייבי' בהופעה במועדון בברלין. באותה שנה הוא גם חתם בלייבל MFS. בשנת 1992 יצא אלבום הבכורה שלו, "Stellar Supreme". באותה שנה הוא התחבר לפול ואן דייק וביחד הם הקימו את ההרכב "The Visions of Shiva". תחת שם זה הם הוציאו לאור שני מיני אלבומים: "Perfect Day" בשנת 1992 ו"How Much Can You Take?" בשנת 1993. לאחר יציאת שני המיני-אלבומים הללו נפרדו הצדדים וכל אחד הלך לדרכו.
בליכל עזב את הלייבל MFS וחתם ב"Logic Records" השייכת ל-BMG.
בתחילת שנות ה-90 של המאה ה-20 יסד בליכל יחד עם קיד פול את ההרכב 'Energy 52', והם הוציאו לאור את הלהיט הנצחי שלהם 'Cafe Del Mar' בשנת 1993, שהפך לקלאסיקה במוזיקה האלקטרונית וזכה לאין ספור רמיקסים.
בשנת 1994 הוציא בליכל לאור את אלבומו השני, "Thinking About Myself". ב-1995 הקים את הלייבל 'Time Out'.
ב-1996 הפיק את האלבום השלישי שלו "Fourteen Pieces"  ובשנת 1999 שוחרר האלבום הרביעי "Heaven". האלבום החמישי "Industrie und Melodie" יצא בשנת 2006 והוקלט בשנים 1997–1999.
דיסקוגרפיה

1992 "Stellar Supreme"
1994 "Thinking About Myself"
1996 "Fourteen Pieces — Selected Works 1995"
1999 "Heaven"
2006 "Industrie und Melodie".
זאפיר

| --- | --- |

 נתונים כלליים
 תקופת הפעילות:  2012–הווה (כ־12 שנים) 
 מיקום המטה:  מאונטיין ויו 
 ענפי תעשייה:  מחשוב ענן 
  
 zapier.com
 
זאפיר (באנגלית: Zapier) היא חברת תוכנה המפתחת פלטפורמת אינטגרציה המאפשרת לחבר מגוון רחב של יישומים ושירותי ענן ללא צורך בפיתוח קוד..
החברה ממוקמת בסאניווייל, קליפורניה ומעסיקה כ־500 עובדים במספר מדינות.
נכון ל-2021, זאפיר מחברת מעל 4000 אפליקציות עם מסלולים חינמיות ובתשלום.